Boot sektor

Boot sektor je vyhradená oblasť na pevnom disku, diskete alebo inom záznamovom médiu. Obsahuje krátky a pre bežného používateľa neprístupný program obvykle pre spustenie operačného systému.

Typy boot sektorov
Existujú dva hlavné typy boot sektorov:
Master boot record (MBR) je prvým sektorom záznamového média, ktoré bolo rozdelené na oddiely. Môže obsahovať program smerujúci do aktívneho oddielu a spúšťať jeho Volume Boot Record.
Volume Boot Record je prvým sektorom záznamového média, ktoré nebolo rozdelené na oddiely alebo prvý sektor individuálneho oddielu na médiu, ktoré bolo rozdelené na oddiely. Môže obsahovať program pre zavedenie a spustenie operačného systému (alebo samostatného programu) nainštalovaného na médiu alebo v danom oddieli.
Aby bol boot sektor platný, musí byť na jeho konci umiestnené dvoj bajtové slovo 0xAA55 označované boot sector signature. Inak BIOS alebo program v MBR oznámi chybovú hlášku a zastaví bootovací proces.

Boot sektor a počítačové vírusy
Pomocou boot sektoru môže počítačový vírus získať kontrolu nad operačným systémom. Vírusy infikujúce boot sektor nahradzujú zavádzač v boot sektore (na diskete alebo pevnom disku) vlastným programom.

Dátové nosiče
Operačné systémy
Súborové systémy